Smagsvara kravu pārvadātājs

[thumb|MK ''Dan Lifter'' 1983. gadā atgriež Apvienotajā Karalistē RFA[RFA Sir Tristram (L3505)|''Sir Tristram'' pēc Folklendu kara laikā 1982. gadā piedzīvotiem smagiem bojājumiem]]
[thumb|Tukšs smagsvara kravu pārvadātājs [Valletas ostā (Malta)]]
[thumb|MK ''[Blue Marlin* pārvadājot USS[[USS Cole (DDG-67)|*Cole*]]]]
[[Attēls:Vigo Soldando el portaaviones HMAS Adelaide sobre el buque-plataforma Blue Marlin (11359189116).jpg|thumb|Nepabeigtais Austrālijas desanta kuģis HMAS[[HMAS Adelaide (L01)|*Adelaide*]] uz *Blue Marlin*]]
*'Smagsvara kravu pārvadātājs*' ir [[kuģis]], kurš būvēts, lai pārvadātu ļoti lielas un smagas kravas, kuras nav iespējams pārvadāt ar parastiem kuģiem. Šie kuģi iedalās divos veidos:
* *Daļēji iegremdējamie* (*Semi-submersible* - angļu val.) kuģi, kuri uzņem ūdens balastu, lai kravu - parasti citu kuģi - varētu manevrēt peldošā stāvoklī virs smagsvara kravu pārvadātāja klāja. Pēc tam balasts tiek atsūknēts un kuģa klājs ar kravu paceļas virs ūdenslīnijas.
* *Projektu kravas* (*Project cargo* - angļu val.) kuģi, kuri izmanto vismaz vienu smagsvara celtni smago kravu pacelšanai un kuri apgādāti ar pietiekama apjoma balasta tankiem stabilitātes un jūras spēju nodrošināšanai.

== Apraksts ==
Pastāv divu veidu smagsvara kravu pārvadātāji:

=== Daļēji iegremdējamie kuģi ===
Daļēji iegremdējamajiem smagsvara kravu pārvadātājiem ir garš un zems galvenais klājs starp priekšgalā izvietoto stūres māju un [[Pakaļgals|pakaļgalā]] esošo mašīntelpu. Pēc ārējā izskata šie kuģi atgādina sauskravas [[Balkeris|balkerus]] vai dažu tipu [[Naftas produktu tankkuģis|naftas produktu tankkuģus]]. To [[Balasta tanks|balsta tanki]] var tikt piepildīti, lai nolaistu galveno klāju zem ūdens līmeņa, ļaujot [[naftas platforma]]s, citus kuģus vai citu peldošu kravu manevrēt iekraušanas pozīcijā (iekraušanas un izkraušanas laikā krava atrodas peldošā stāvoklī). Pēc tam tankus atsūknē un galvenais klājs paceļas kopā ar kravu. Lai kuģi līdzsvarotu, dažādus tankus var atsūknēt nevienmērīgi.

Kuģi, kuru krava iekraušanas un izkraušanas laikā atrodas peldus stāvoklī, tiek izmantoti, lai pārvadātu naftas urbšanas platformas. Šādi kuģi var transportēt platformas no to būves vietas uz ieguves rajonu apmēram trīs līdz četras reizes ātrāk nekā pašgājējplatformas to veiktu ar savu gaitu. Ātra platformas nogādāšana ieguves rajonā var būtiski samazināt izmaksas. Tie pārvadā arī citas liela izmēra kravas un [[jahta]]s.

[[ASV Jūras kara flote]] ir izmantojusi šos kuģus, lai nogādātu atpakaļ uz remontu ASV bojātos karakuģus. Pirmā bija [[Fregate|raķešu fregate]] USS [[USS Samuel B. Roberts (FFG-58)|*Samuel B. Roberts*]], kuru gandrīz nogremdēja [[Jūras mīna]] centrālajā [[Persijas līcis|Persijas līcī]] 1988. gada 14. aprīlī. Fregate tika aizvilkta uz [[Dubaija|Dubaiju]] un pēc tam nogādāta [[Ņūporta (Rodailenda)|Ņūportā, Rodailendas štatā]] uz *Mighty Servant 2* klāja.

Vienpadsmit gadus vēlāk MK *Blue Marlin* transportēja ar vadāmajām raķetēm bruņoto ASV [[Ar vadāmajām raķetēm bruņots eskadras mīnu kuģis|eskadras mīnu kuģi]] USS [[USS Cole (DDG-67)|*Cole*]] no [[Adena]]s Jemenā uz [[Paskagula|Paskagulu Misisipi štatā]] pēc tam kad karakuģis tika bojāts [[Atentāts pret USS Cole|teroristu uzbrukumā]] 2000. gada 12. oktobrī.

USS [[USS Fitzgerald|*Fitzgerald*]] tika transportēts no Japānas uz [[Alabama|Alabamu]] pēc tā [[USS Fitzgerald un ACX Crystal sadursme|sadursmes]] ar *ACX Crystal* 2017. gadā.

ASV Jūras kara flote ir fraktējusi arī citus smagsvara kravu pārvadātājus, lai transportētu mazākus kuģus, parasti [[Mīnu meklētājs (kuģis)|mīnu meklētājus]] vai [[Patruļkuģis|patruļkuģus]]. Tā kā ASV nav pašām savu kuģu, kuros smagas, peldošas kravas varētu iekraut un izkraut peldošā stāvoklī, ASV Jūras kara flote parasti uztic savai [[jūras pārvadājumu pavēlniecība]]i (*Military Sealift Command (MSC)* — angļu val.) fraktēt tos pasaules privātajā sektorā.

2004. gadā *Blue Marlin* transportēja pasaulē lielāko, daļēji iegremdējamo naftas platformu [[BP]] *Thunder Horse PDQ* no [[DSME|*Daewoo Shipbuilding & Marine Engineering*]] kuģu būvētavas Dienvidkorejā uz [[Kiewit Corporation|Kiewit Offshore Services]] [[Inglesaida|Inglesaidā, Teksasas štatā]].

Daudzi no lielākajiem šīs klases kuģiem pieder uzņēmumam *Dockwise*, tajā skaitā *Mighty Servant 1*, *Blue Marlin* un MK *Black Marlin*. 2004. gadā *Dockwise* palielināja *Blue Marlin* klāja platumu un kuģis kļuva par tajā brīdī lielāko smagsvara kravu pārvadātāju pasaulē, kamēr to neapsteidza *Dockwise Vanguard*, kuru nolaida ūdenī 2012. gadā. Viens no uzņēmuma kuģiem, *Mighty Servant 2*, 1999. gada novembrī pie Indonēzijas krastiem apgāzās un nogrima pēc sadursmes ar, uz [[Jūras karte|kartes]] neatzīmētu, atsevišķu, izolētu [[Granīts|granīta]] zemūdens klints virsotni.

=== Projektu kravas kuģi ===
Projektu kravas kuģi ir neiegremdējami kuģi, kuri iekrauj lielas un smagas kravas ar vienu vai vairākiem kuģa celtņiem. Šo kuģu izmērs pēc [[dedveita tonnāža]]s (*Deadweight tonnage (DWT)* - angļu val.) svārstās no 13 000 līdz 19 000 t. Pārvadātās kravas piemēri ir konteineru celtņi, tiltu sekcijas un kesona tipa pamati.

== Vēsture ==
1920. gados [[Brēmene]]s kuģniecība *DDG Hansa* saskārās ar augošu pieprasījumu pēc nokomplektētu lokomotīvju piegādēm uz Britu Indiju. Tas noveda pie pasaulē pirmā smagsvara kravu pārvadātāja SS *Lichtenfels* būves, kuru apgādāja ar 120 [[Tonna|t]] kravbomi. Pēc [[Otrais pasaules karš|otrā pasaules kara]] *DDG Hansa* kļuva par pasaules lielāko smagsvara kravu transporta uzņēmumu. Pēc kravas ierīču celtspējas kuģniecība sasniedza savu augstāko punktu 1978. gadā, kad tā aprīkoja Japānā būvētu balkeri MK *Trifels* ar diviem 302 [[Tonna|t]] Štulkena kravbomjiem. Drīz pēc tam, 1980. gadā, *DDG* bankrotēja. Pēc 1980. gada palika tikai trīs kuģniecības, kuras specializējušās smagsvara kravu pārvadājumos: [[Jumbo Shipping|*Jumbo*]], *BigLift Shipping* (līdz 2001. gadam saukta par *Mammoet Shipping*) un *SAL Heavy lift''.

## Piezīmes un atsauces

## Ārējās saites

* Militāro smagsvara kravu pārvadātāju apraksts 
* Uzņēmuma BigLift smagsvara kravu pārvadātāji